Title: A1.2. Memòria del projecte. Entrega per fases
Course: Tecnologia 2n ESO 1r T > Section: Tema 1

Entrega de la memòria del projecte "organitza't" segons les fases:

Format inicial i definició del problema. Data límit d'entrega

T'has adonat que hi ha un racó a casa teva, a la teva habitació, a l'institut o a qualsevol altre lloc que té un problema d'ordre. Sempre hi ha tot el material sense classificar, costa trobar les coses que busques i t'has trobat amb la NECESSITAT de tenir-ho tot una mica més ordenat. Pensa bé quin lloc o espai vols millorar i comença a DESCRIURE EL PROBLEMA. També explica com hauria de quedar el mateix lloc per tal de solucionar els problemes d'ordre que tens, és a dir quines CONDICIONS HA DE COMPLIR LA SOLUCIÓ. Una d'aquests condicions és que tot el que construeixis ha d'estar fet amb material reciclat.

Seguint la guia crea i formata el document on descriuràs tot el procés per resoldre el teu problema d'ordre. En aquesta primera entrega ens centrarem en:

- El format i els apartats de la memòria
- La introducció, definició del problema i condicions de la solució

Quan tinguis el document llest:

- Guarda'l amb el format original per tal que hi puguis continuar treballant més endavant
- Exporta'l a pdf i entrega'l en aquesta tasca amb el codi nom_cognom.pdf

Recerca d'informació, pluja d'idees i disseny. Data límit d'entrega

Ara que ja tens definit clarament el problema, cal posar-se a treballar, però busquem primer una mica d'inspiració. Cerca informació i fotografies sobre classificadors fets amb material reciclat. Després fes una pluja d'idees i tria la que et convenci més justificant la teva elecció.

A continuació prova de fer un esbòs del teu classificador i després fes-ne el disseny en tres dimensions. Així veuràs quin aspecte té! Pots fer l'esbòs en un paper, fer-li una fotografia i incloure-la en l'apartat corresponent. Si encara no domines el disseny en 3D, aquests tutorials d'introducció t'ajudaran a dominar les eines bàsiques. Fes-ne una captura i inclou-la també en l'apartat de disseny.

Per tant en aquesta segona entrega del projecte, caldrà que afegeixis a la memòria els següents apartats:

- Cerca d'informació
- Pluja d'idees i tria de l'opció més adient
- Esbòs i disseny

Quan tinguis el document llest:

- Guarda'l amb el format original per tal que hi puguis continuar treballant més endavant
- Exporta'l a pdf i entrega'l en aquesta tasca amb el codi nom_cognom.pdf

Materials, eines i construcció. Data límit d'entrega

Un cop fet el disseny del nostre organitzador, haurem de recollir tot el material que necessitem, preparar les eines i començar la construcció. Per deixar constància de tot el que fas, pots fer una fotografia de les eines, una dels materials i en la construcció vas reportant cada pas tot fent fotografies. També els acabats finals! Fes una fotografia final del projecte i posa-la a la portada.

Per tant en aquesta tercera entrega del projecte, caldrà que afegeixis a la memòria els següents apartats:

- Materials de construcció: Inclou la fotografia dels materials i el nom i unitats de cadascun d'ells
- Eines: Inclou la fotografia i el nom de cada eina utilitzada
- Quadre de construcció: Fes una taula amb el nom de l'operació realitzada, la seva descripció, el temps i una fotografia.

Quan tinguis el document llest:

- Guarda'l amb el format original per tal que hi puguis continuar treballant més endavant
- Exporta'l a pdf i entrega'l en aquesta tasca amb el codi nom_cognom_ordre.pdf

Avaluació i conclusions. Data límit d'entrega

Ha funcionat el que has construit? Compleix les condicions que t'havies proposat en un principi? Hi veus algunes millores a fer? Totes aquestes preguntes són molt importants quan hem acabat un projecte, perquè ens permeten anar-lo millorant i analitzar-lo de manera objectiva. Per acabar cal que extreguis conclusions de tota la feina feta en aquest projecte, t'ha estat útil? Creus que has après alguna cosa? Quina? Estàs satisfet amb la teva implicació?

Per tant en aquesta darrera modificació del projecte, caldrà que afegeixis a la memòria els següents apartats:

- Avaluació i propostes de millora
- Conclusions

Quan tinguis el document llest:

- Guarda'l amb el format original per tal que hi puguis fer modificacions, si cal, en un futur
- Exporta'l a pdf i entrega'l en aquesta tasca amb el codi nom_cognom_ordre.pdf

Grading form:

Rúbrica d'avaluació de la memòria de projectes

Rúbrica senzilla per avaluar segons els següents criteris:

1.- (Format i lèxic) Comunicar els projectes realitzats utilitzant mitjans digitals, emprant el llenguatge tecnològic adequat i incloent-hi diferents elements visuals.

2.- (Disseny) Representar objectes en dues, tres dimensions i acotar-los seguint les normes estandarditzades.

3.- (Informació) Seleccionar, gestionar i tractar la informació d’Internet de forma correcta per tal de generar nou coneixement.

Cerca d'informació a internet

- Cerca a internet en diferents fonts, contrasta la informació i la descarta si no és fiable.
- Cerca a internet i almenys contrasta dos resultats trobats.
- Cerca a internet i es queda amb el primer resultat que troba.
- No ha realitzat cap cerca o no pot justificar-la.
Elaboració del disseny: esbossos i plànols

- Inclou esbós i plànol / disseny, i té relació amb l’objecte construït. Inclou escales o cotes.
- Inclou esbós i plànol / disseny, i té relació amb l’objecte construït. No hi ha escales o cotes.
- Inclou esbós i plànol / disseny, però no té relació amb l’objecte construït
- No inclou l'esbós ni el plànol.
Contingut i elements de la memòria del projecte

- Inclou totes les parts de la memòria, així com fotografies i imatges. Tot està correctament desenvolupat.
- Inclou totes les parts de la memòria, així com fotografies i imatges. Alguna part no està correctament desenvolupada
- Inclou gairebé totes les parts de la memòria i moltes no estan correctament desenvolupades
- Falten parts clau de la memòria i n'hi ha moltes que no estan desenvolupades
Format i aparença de la memòria del projecte

- Document correctament formatat.
- El document té un format correcte. Manca algun dels següents elements: índex, peu de pàgina, capçalera.
- Edita el document però en format molt bàsic. Manca paginació, capçaleres, peu de pàgina, índex
- El document no està formatat.