Title: Indicacions per al professorat
Course: Tecnologia 2n ESO 1r T > Section: Tema 2

Professorat

Aquesta unitat didàctica ja s'ha de treballat des de diferents àmbits i també durant la primària. És per això que les dues activitats inicials de conceptes previs proposades tenen un cert nivell de complexitat. En cas que l'alumne no superi les activitats satisfactòriament o pertanyi al grup de reforç, s'obriran les tasques de repàs en un itinerari més simple.

Sessió 1:

    - Relaciona fonts d'energia / centrals. Activitat individual interactiva de repàs. No contribueix a la qualificació
    - Mapa conceptual d'idees prèvies. Activitat individual interactiva de repàs. No contribueix a la qualificació
      - En cas d'estar dins el grup de reforç o no superar les activitats prèvies:
        - Les noves tèrmiques / l'energia de l'aigua. Activitats individuals de repàs. No contribueix a la qualificació
    - Introducció a l'Impress. Videotutorial. Només cal visualitzar i fer proves amb l'aplicació.

Sessions 2, 3 i 4:

Les properes sessions es treballarà en grups reduïts per preparar una presentació sobre un tipus de font energètica. És important que hi hagi diversitat dins el grup i que es fomenti l'intercanvi d'idees i punts de vista.

És bàsic que presentin uns documents sobris, sense frases i que donin suport a les seves explicacions. El document fet amb l'Impress ha de servir de suport a la seva presentació, però no és la presentació. La seqüència a seguir és:

    - Creació de 10 grups heterogenis i assinació de la font energètica a treballar. →  Editar la tasca amb els membres de cada grup.
    - Presentació dels recursos relacionats amb els continguts: infografies i informació bàsica sobre recursos energètics
    - Presentació del llibre: eines i consells per fer una bona presentació oral.
    - Elaboració de la presentació, coordinació del grup.
    - Incloure dues qüestions relacionades amb la seva presentació a l'activitat col·laborativa "qüestions sobre recursos energètics"
    - Incloure dues mesures d'estalvi energètic en l'activitat col·laborativa " mesures d'estalvi energètic".

Si tothom contribueix a les mesures d'estalvi energètic, sortiran un grapat d'idees que es poden plasmar físicament en infografies si el temps ho permet. També són importants les preguntes que ha de fer cada grup sobre la seva presentació. El banc de preguntes final pot ser útil per l'avaluació. Les tasques col·laboratives no contribueix a la qualificació.

Sessions 5 i 6:

Sessions reservades per fer les presentacions. Poden ser d'uns dos minuts per persona (grup de 3 → 6 minuts). És important també l'actitud que prenen els alumnes quan estan escolant la presentació dels companys, cal respecte i empatia. Comentar que la nota de la presentació s'obté a partir de la guia de qualifiació que tenen disponible a la tasca. La tasca contribueix a la qualificació de la unitat (guia de qualificació)

Sessió 7:

Es treballa el transport de l'enegia a partir del vídeo "Energia elèctrica de quilòmetre 0". Pot ser útil fer algun recordatori de la importància dels productes de quilòmetre 0. Lligar aquest concepte amb l'estalvi energètic. Qüestionari. La tasca contribueix a la qualificació de la unitat (realitzar qüestionari)

Sessió 8:

Qüestionari final de la unitat. La tasca contribueix a la qualificació de la unitat (realitzar qüestionari)